Diari Oficial de la Generalitat Valenciana


Sumari del DOGV 6442, del 20-01-2011 (2011/366)

RESOLUCIÓ de 12 de gener de 2011, del conseller de Governació, com a president de l'Observatori de Dret Civil Valencià, per la qual es modifica la composició de l'observatori esmentat.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6442

Data del DOGV
:   20-01-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/366


Data del document
:   12-01-2011

Organisme emissor
:   Conselleria de Governació

Tipus de document
:   Resolució

Descriptors 

:   * Observatori de Dret Civil Valencià

RESOLUCIÓ de 12 de gener de 2011, del conseller de Governació, com a president de l'Observatori de Dret Civil Valencià, per la qual es modifica la composició de l'observatori esmentat. [2011/366]  
L'Observatori de Dret Civil valencià va ser creat mitjançant el Decret 30/2002, de 26 de febrer, del Govern Valencià, i després de la modificació efectuada pel Decret 97/2004, d'11 de juny, del Consell, es configura com l'òrgan col·legiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, s'hi debaten qüestions i eleven propostes en matèria de dret civil valencià.  
El Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil valencià, va modificar les funcions, l'estructura organitzativa i el règim de funcionament d'ambdós organismes.  
L'apartat XIII) de l'article 22.1 f) de l'esmentat Reglament, en regular la composició de l'Observatori de Dret Civil valencià, indica que aquest òrgan comptarà, entre els seus vocals, amb "fins a cinc representants de les distintes conselleries de la Generalitat, a proposta dels respectius consellers".  
El conseller de Governació, com a president de l'Observatori de Dret Civil valencià, mitjançant Resolució de 31 de gener de 2008, va nomenar els vocals de l'Observatori adés esmentat. I, també amb data 31 de gener de 2008, va dictar una resolució per la qual es va determinar la composició de l'Observatori de Dret Civil valencià, resolució aquesta última que es va publicar en el DOCV número 5707, de 20 de febrer d'aqueix mateix any.  
Entre els vocals designats es trobaven els qui llavors ostentaven la responsabilitat de la Secretaria Autonòmica de Justícia i de la Sotssecretaria de la Conselleria de Benestar Social, com a representants dels respectius departaments del Consell. No obstant això, amb posterioritat s'ha modificat l'organigrama d'aquests departaments i açò obliga a adaptar la composició de l'Observatori de Dret Civil valencià.  
Per això, amb caràcter recent, mitjançant escrits remesos a la Conselleria de Governació al desembre de 2010, la consellera de Justícia i Administracions Públiques i la consellera de Benestar Social han comunicat que els nous representants dels seus departaments a l'Observatori son, respectivament, Jorge Cabré Rico, secretari autonòmic de Justícia, i Alida C. Mas Taberner, sotssecretària de la Conselleria de Benestar Social, en substitució dels anteriorment ressenyats.  
La Disposició Final Primera del Decret 218/2007 faculta el titular de la conselleria amb competència en matèria de desenrotllament estatutari per a dictar totes les disposicions que exigisquen l'aplicació i execució d'aquest decret.  
En exercici d'aqueixa facultat i en virtut del que disposa l'article 13.1 del Decret 19/2009, de 6 de novembre, del president de la Generalitat, pel qual es determinen les conselleries en què s'organitza l'administració de la Generalitat, en relació amb l'article 5 del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, es dicta la present resolució:  
Primer  
Cessar la senyora Patricia Montagud Alario i el senyor Mariano Vivancos Comes com a vocals de l'Observatori de Dret Civil valencià, agraint-los la col·laboració prestada.  
Segon  
Nomenar Jorge Cabré Rico i Alida C. Mas Taberner com a nous vocals de l'Observatori de Dret Civil valencià, en representació de la Conselleria de Justícia i Administracions Públiques i de la Conselleria de Benestar Social, respectivament.  
Tercer  
La present resolució es publicarà en el Diari Oficial de la Comunitat Valenciana i produirà efectes des del dia de la publicació.  
València, 12 de gener de 2011.- El conseller de Governació: Serafín Castellano Gómez.